stanford-oval/wikipedia huggingface dataset:
มนต์สิทธิ์ คำสร้อย
การเมือง

ในการเลือกตั้งทั่วไปเมื่อวันที่ 3 กรกฎาคม พ.ศ. 2554 มนต์สิทธิ์ได้ลงรับสมัครเลือกตั้งในแบบเขต จังหวัดมุกดาหาร บ้านเกิด สังกัดพรรคชาติไทยพัฒนา แต่ไม่ได้รับการเลือกตั้ง โดยได้คะแนนเพียง 911 คะแนน
เกียรติยศ

รางวัล“พระพิฆเนศทองพระราชทาน” ครั้งที่ 1 ประเภท ผู้ขับร้องเพลงลูกทุ่งยอดนิยม จากเพลง  “ขายควายช่วยแม่” (ปี 2539)
“บุคคลแห่งปี 2539” ( Man of the year’96) จากนสพ. เดอะ เนชั่น
รางวัลโทรทัศน์ทองคำครั้งที่ 11 (2 มีนาคม 2540) สาขามิวสิกวิดีโอดีเด่น จากเพลง “จดหมายผิดซอง”
รางวัลครอบครัวขวัญใจประชาชน จากการจัดของ บริษัท มีเดีย ออฟ มีเดียส์ จำกัด (มหาชน) ในงาน "ครอบครัวในดวงใจ" ครั้งที่ 4 เมื่อวันที่ 26 เม.ย.2540
รางวัล“พระพิฆเนศทองพระราชทาน” ครั้งที่ 2 ประเภท ผู้ขับร้องเพลงลูกทุ่งยอดนิยมจากเพลง “สั่งนาง” (ปี2540)
"ผู้แต่งกายดีเด่น" ประจำปี 2540 จากการคัดเลือกของสมาคมช่างตัดเสื้อไทย  ประเภทบันเทิง  สาขานักร้อง
มิวสิกวิดีโอดีเด่นเพลง “ขายควายช่วยแม่” , เพลง “สั่งนาง” และเพลง “กำลังใจ” ร้องโดย  “มนต์สิทธิ์  คำสร้อย”  จากการคัดเลือกของคณะนิเทศศาสตร์  มหาวิทยาลัยหอการค้าไทย ร่วมกับ สำนักงานคณะกรรมการวัฒนธรรมแห่งชาติ (สวช.) เมื่อวันพุธที่ 29 สิงหาคม 2544
รางวัลมาลัยทอง ครั้งที่ 7 ประจำปี 2550 สาขาเพลงเก่าทำใหม่ยอดเยี่ยมชาย ได้แก่เพลง เหนือคำสาบาน
รางวัลคมชัดลึก อวอร์ด ครั้งที่ 10 ประจำปี 2555 สาขาเพลงอมตะรังสรรค์ชายยอดเยี่ยม ได้แก่เพลง อภัยให้เรียม
วัดน้ำปาด

| วัดน้ำปาด |
| --- | --- |


ชื่อสามัญ: วัดน้ำปาด, วัดเฉลียงงาม
ที่ตั้ง: ตำบลชมพู อำเภอเนินมะปราง จังหวัดพิษณุโลก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดน้ำปาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชมพู อำเภอเนินมะปราง จังหวัดพิษณุโลก
วัดน้ำปาดตั้งวัดเมื่อ พ.ศ. 2382 ปรากฏหลักฐานในแผนที่เมืองพิษณุโลก กรมแผนที่ได้จัดทำไว้เมื่อ พ.ศ. 2461 ได้ระบุวัดและตำแหน่งที่ตั้งวัดไว้ ชาวบ้านเรียกว่า วัดเฉลียงงาม เพราะบริเวณวัดมีต้นเฉลี่ยงงามอายุประมาณ 100 กว่าปี อยู่ในบริเวณที่ดินของวัด ชื่อนี้ปรากฏอยู่ในเอกสารหนังสือรับรองการทำประโยชน์ (น.ส.3 ก) เลขที่ 182 ออกวันที่ 16 มิถุนายน พ.ศ. 2520 แต่ผู้ให้ข้อมูลจึงเอาชื่อต้นไม้ดังกล่าวเป็นชื่อ "วัดเฉลียงงาม" แต่จริง ๆ แล้วเป็นวัดน้ำปาดกับวัดเฉลียงงามเป็นวัดเดียวกัน กรมศาสนาได้สำรวจและขึ้นทะเบียนที่ดินศาสนสมบัติเมื่อ พ.ศ. 2475 วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550
อุโบสถมหาอุดของวัดสร้างจากอิฐ ไม่ใช้เหล็ก ไม่มีเสา มีพระประธานรูปหล่อสำริด โดยรอบทั้งด้านในและด้านนอกมีจิตรกรรมซึ่งวาดโดยช่างพื้นบ้าน เป็นเรื่องราวการทำความดีความชั่ว ความเชื่อของชาวบ้านและวิถีชาวบ้านในยุคนั้น เช่น การทำบาปจะตกนรก ภาพรถไฟกรุงเทพเชียงใหม่ เป็นต้น ภาพน่าจะวาดในสมัยรัฐนิยม สมัยรัฐบาลจอมพลป.
ระเบียงภาพ

ภายในอุโบสถกลังเดิมของวัดน้ำปาด
จิตรกรรมบนผนังภายนอกอุโบสถกลังเดิมของวัดน้ำปาด
จิตรกรรมบนผนังภายนอกอุโบสถกลังเดิมของวัดน้ำปาด
จิตรกรรมบนผนังภายนอกอุโบสถกลังเดิมของวัดน้ำปาด
จิตรกรรมบนผนังภายนอกอุโบสถกลังเดิมของวัดน้ำปาด
จิตรกรรมบนผนังภายนอกอุโบสถกลังเดิมของวัดน้ำปาด
จิตรกรรมบนผนังภายในอุโบสถกลังเดิมของวัดน้ำปาด
จิตรกรรมบนผนังภายในอุโบสถกลังเดิมของวัดน้ำปาด
วัดราชวรินทร์

| วัดราชวรินทร์ |
| --- | --- |
วัดราชวรินทร์

ชื่อสามัญ: วัดราชวรินทร์ วัดสำเหร่
ที่ตั้ง: แขวงบุคคโล เขตธนบุรี กรุงเทพมหานคร
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดราชวรินทร์ หรือ วัดสำเหร่ เป็นวัดราษฎร์ สังกัดคณะสงฆ์มหานิกาย ตั้งอยู่ในซอยสมเด็จพระเจ้าตากสิน 21 แขวงบุคคโล เขตธนบุรี กรุงเทพมหานคร ตั้งอยู่ริมคลองสำเหร่ วัดมีพื้นที่ 6 ไร่ 2 งาน 28 ตารางวา ในพื้นที่วัดมีสถานที่ราชการ คือ โรงเรียนประถมศึกษา วัดราชวรินทร์
วัดราชวรินทร์ สร้างขึ้นเมื่อ ประมาณ พ.ศ. 2260 สมัยอยุธยาตอนปลาย ไม่ทราบนามและประวัติผู้สร้าง ชาวบ้านเรียกวัดสำเหร่ เพราะติดกับคลองสำเหร่ และในอดีตมีต้นสำเหร่ เป็นจำนวนมาก เป็นพื้นที่เป็นทุ่งหญ้ากว้าง ในช่วงต้นกรุงรัตนโกสินทร์ได้เปลี่ยนชื่อเป็น วัดราชวรินทร์ เข้าใจว่าชื่อวัดมาจากผู้บูรณปฏิสังขรณ์ ที่มีตำแหน่งพระยาราชวรินทร์ วัดได้รับพระราชทานวิสุงคามสีมา เมื่อประมาณ พ.ศ. 2270
อาคารเสนาสนะในวัด คืออุโบสถ กุฏิสงฆ์ ศาลาการเปรียญ ศาลาบำเพ็ญกุศล และวิหารซึ่งได้รับ การดูแลและการบูรณะ ปัจจุบันรอบวัดมีชุมชนล้อมรอบ บ้านเรือนประชาชนหนาแน่น เจ้าอาวาสองค์ปัจจุบันคือ พระมหาทองใส วรปญฺโญ
ลำดับเจ้าอาวาส

พระอาจารย์แสง
พระอาจารย์แก้ว
พระอาจารย์เดช
พระอาจารย์เชย
พระอาจารย์ชิด
พระครูญาณวรคุณ พ.ศ. 2507 ถึง 2540
พระครูอินทวีรวัฒน์ ปี พ.ศ. 2542 ถึง 2548
พระมหาทองใส วรปญฺโญ ปี พ.ศ. 2549 ถึง ปัจจุบัน
วัดอู่ข้าว

| วัดอู่ข้าว |
| --- | --- |

ชื่อสามัญ: วัดอู่ข้าว, วัดอู่เข้า
ที่ตั้ง: เลขที่ 48 หมู่ที่ 8 ทางหลวงชนบท ปท.3008 ตำบลคลองเจ็ด อำเภอคลองหลวง จังหวัดปทุมธานี 12120
ประเภท: วัดราษฎร์
นิกาย: มหานิกาย
เจ้าอาวาส: พระครูปทุมสุภกิจ (สาลี อตฺตสฺโภ)
 สถานีย่อยพระพุทธศาสนา
วัดอู่ข้าว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 ตำบลคลองเจ็ด อำเภอคลองหลวง จังหวัดปทุมธานี
วัดอู่ข้าวสร้างเมื่อ พ.ศ. 2453 โดยนายจั่นและนางอิ่มเป็นผู้ถวายที่ดินและดำเนินการสร้าง เรียกกันว่า วัดอู่เข้า ต่อมาได้เรียกเพี้ยนมาเป็น "วัดอู่ข้าว" และใช้มาจนถึงปัจจุบัน วัดอู่ข้าวได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2465 กว้าง 80 เมตร ยาว 120 เมตร ได้ผูกพัทธสีมาเมื่อ พ.ศ. 2470 ภายหลังได้สร้างอุโบสถและขอวิสุงคามสีมาใหม่เมื่อวันที่ 30 เมษายน พ.ศ. 2551 กว้าง 22 เมตร ยาว 40 เมตร และได้ดำเนินการผูกพัทธสีมาเมื่อวันที่ 5 มกราคม พ.ศ. 2546 และได้ใช้มาจนถึงปัจจุบัน ทางวัดแบ่งที่ดินเนื้อที่ 5 ไร่ ให้ทางราชการสร้างโรงเรียนระดับประถมศึกษาพร้อมด้วยบ้านพักครู โรงอาหาร และสนามกีฬา คือโรงเรียนวัดอู่ข้าว
อาคารเสนาสนะสำคัญได้แก่ อุโบสถ สร้างเมื่อ พ.ศ. 2497 มีพระประธานหน้าตักกว้าง 49 นิ้ว และหลวงพ่อโต๊ะ หน้าตักกว้าง 26 นิ้ว ซึ่งร้อยตรี โต๊ะ รัตนเดชา ได้สร้างเมื่อ พ.ศ. 2473 และมอบให้แก่วัด กุฏิสงฆ์ จำนวน 9 หลัง ส่วนมากเป็นอาคารไม้ หอสวดมนต์ และฌาปนสถาน
วัดอุบลวนาราม (จังหวัดนนทบุรี)

| วัดอุบลวนาราม |
| --- | --- |

ชื่อสามัญ: วัดอุบลวนาราม, วัดบัว
ที่ตั้ง: เลขที่ 62 หมู่ที่ 3 ซอยสำเร็จพัฒนา 5 ถนนสำเร็จพัฒนา ตำบลปลายบาง อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
เจ้าอาวาส: พระมหาวัฒนา จนฺทโชโต ป.ธ.9
 สถานีย่อยพระพุทธศาสนา
วัดอุบลวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองปลายบาง ตำบลปลายบาง อำเภอบางกรวย จังหวัดนนทบุรี มีที่ดินตั้งวัดเนื้อที่ 8 ไร่ และมีที่ธรณีสงฆ์จำนวน 3 แปลง เนื้อที่ 35 ไร่
วัดอุบลวนารามสร้างขึ้นเมื่อประมาณ พ.ศ. 2300 ไม่ทราบชื่อผู้สร้างและบริจาคที่ดิน เดิมมีชื่อว่า วัดบัว ได้เปลี่ยนชื่อมาเป็น "วัดอุบลวนาราม" ตามรัฐนิยมสมัยรัฐบาลจอมพล ป. พิบูลสงคราม วัดได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 เขตวิสุงคามสีมากว้าง 4 วา ยาว 8 วา และได้ผูกพัทธสีมาเมื่อ พ.ศ. 2512 ได้มีการบูรณะพัฒนาวัดเป็นอันมากนับแต่ พ.ศ. 2521 เป็นต้นมา
อาคารและเสนาสนะสำคัญได้แก่ อุโบสถ กว้าง 8 เมตร ยาว 16 เมตร สร้างเมื่อ พ.ศ. 2512 กุฏิสงฆ์ จำนวน 9 หลัง หอสวดมนต์ สร้างเมื่อ พ.ศ. 2495 ศาลาการเปรียญ สร้างเมื่อ พ.ศ. 2521 ศาลาบำเพ็ญกุศล วิหารหลวงพ่อโสธรจำลองสร้างประมาณ พ.ศ. 2512 วิหารองค์จตุคามรามเทพ และฌาปนสถาน ปูชนียวัตถุที่สำคัญได้แก่ พระประธานประจำอุโบสถปางมารวิชัย สร้างเมื่อ พ.ศ. 2504 พระประธานประจำศาลาการเปรียญปางมารวิชัย สร้างเมื่อ พ.ศ. 2530 รอยพระพุทธบาทจำลอง มณฑปหลวงพ่อปลด เจ้าแม่กวนอิม และองค์จตุคามรามเทพ
วัดน้อยนางหงษ์ (จังหวัดสมุทรสาคร)

| วัดน้อยนางหงษ์ |
| --- | --- |


ชื่อสามัญ: วัดน้อยนางหงษ์, วัดตากแดด, วัดนางหงษ์
ที่ตั้ง: เลขที่ 27 หมู่ที่ 4 ถนนสาครบุรี ตำบลท่าจีน อำเภอเมืองสมุทรสาคร จังหวัดสมุทรสาคร 74000
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดน้อยนางหงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านท่าจีน ตำบลท่าจีน อำเภอเมืองสมุทรสาคร จังหวัดสมุทรสาคร วัดมีเนื้อที่ 25 ไร่
คาดว่าสร้างวัดน้อยนางหงษ์ในสมัยพระบาทสมเด็จพระนั่งเกล้าเจ้าอยู่หัว เดิมชื่อว่า วัดตากแดด มีพระอธิการทันเป็นเจ้าอาวาส ต่อมาพระปลัดเซ่ง (หลวงพ่อเซ่ง) เป็นเจ้าอาวาส ได้เปลี่ยนชื่อเป็น วัดนางหงษ์ และในสมัยพระอธิการชุ่ม (หลวงพ่อชุ่ม) เป็นเจ้าอาวาสปกครองวัดนี้ ได้เปลี่ยนชื่อใหม่เป็น "วัดน้อยนางหงษ์"
อาคารเสนาสนะ

อุโบสถหลังเก่าเป็นสถาปัตยกรรมสมัยอยุธยาตอนปลาย คล้ายเรือสำเภา มีเจดีย์เก็บอัฐิเรียงรายอยู่บนฐานของโบสถ์ อิฐที่ใช้สร้างนำมาจากประเทศจีน หน้าบันประดับลวดลายด้วยเครื่องถ้วยจีน สภาพอุโบสถในปัจจุบันคงเหลือแต่เสมาเท่านั้น แล้วได้สร้างอุโบสถหลังใหม่ ซึ่งเป็นอาคารไม้ทรงไทยก่ออิฐถือปูน หลังคาทรงจั่ว เครื่องไม้มุงกระเบื้องมีชายคาปีกนกคลุมโดยรอบทั้งสี่ด้าน หลังคามีช่อฟ้าใบระกาหางหงส์ปูนปั้นเป็นรูปเศียรนาค หน้าบันทั้งด้านหน้าและด้านหลังเป็นปูนปั้นระบายสีลวดลายพรรณพฤกษา บานประตูเป็นไม้มีภาพจิตรกรรมเป็นรูปทวารบาลแบบไทย ผนังด้านหน้ามีซุ้มประดิษฐานพระพุทธรูปประทับยืนปางประทานอภัย บานหน้าต่างเป็นไม้มีภาพจิตรกรรมรูปเทวดายืนพนมมือตกแต่ง ภายนอกอุโบสถหลังใหม่มีกำแพงแก้ว ภายในเขตกำแพงแก้วมีซุ้มเสมาก่ออิฐถือปูนเป็นทรงปราสาทประดิษฐานใบเสมาทำมาจากหินแกรนิต
หอระฆังเก่ามีลักษณะเป็นสิ่งก่อสร้างแบบยุโรป สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เพื่อเป็นอนุสรณ์แก่ผู้สร้างวัด หอเป็นอาคารขนาดเล็กสองชั้น ชั้นบนเป็นอาคารโปร่งมีระเบียงขนาดเล็กโดยรอบ ผนังด้านข้างเป็นช่องโปร่งลักษณะคล้ายซุ้มส่วนยอดโค้งแหลมแบบศิลปะกอทิก แต่ส่วนบนสุดคล้ายปล้องไฉน เจดีย์บรรจุอัฐิเป็นรูปเรือสำเภา มีเจดีย์ 3 องค์อยู่บนลำเรือ ลักษณะเป็นเจดีย์ก่ออิฐถือปูนย่อมุมไม้สิบสอง ปัจจุบันมีรากไทรขึ้นปกคลุมทั่วทั้งองค์ นอกจากนั้นยังมีอนุสรณ์สถานท่านลี มีลักษณะเป็นสิ่งก่อสร้างแบบยุโรป สร้างขึ้นเพื่อเป็นอนุสรณ์แก่ผู้สร้างวัดนี้
วัดราชสีมา

| วัดราชสีมา |
| --- | --- |
th
ชื่อสามัญ: วัดราชสีมาราม
ที่ตั้ง: ตำบลในเมือง อำเภอเมืองนครราชสีมา จังหวัดนครราชสีมา 30000
ประเภท: วัดราษฎร์
นิกาย: เถรวาท สังกัดมหานิกาย
เจ้าอาวาส: พระมหาวิเชียร อคฺคธมฺโม
 สถานีย่อยพระพุทธศาสนา
วัดราชสีมา หรือ วัดราชสีมาราม สร้างขึ้นเมื่อ พ.ศ. 2480 เดิมชื่อว่า วัดมะค่าโบสถ์ เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
ต่อมาปี พ.ศ. 2533 พระศรีธรรมาภรณ์ ได้เปลี่ยนชื่อวัดเป็น วัดราชสีมาราม เนื่องจากเป็นวัดหน้าเมืองโคราช เป็นเส้นทางสู่ตัวเมืองนครราชสีมา และภาคอีสาน
ต่อมาเมื่อวันที่ 13 มกราคม พ.ศ. 2538 จึงได้รับพระราชทานวิสุงคามสีมา
ลำดับเจ้าอาวาสที่ปรากฏชื่อชัดเจน

| ลำดับที่ | เจ้าอาวาส | ปี |
| --- | --- | --- |
| 1 | พระอินทร์ | พ.ศ. 2517-2521 |
| 2 | พระเสงี่ยม | พ.ศ. 2521-2522 |
| 3 | พระเเป๊ะ | พ.ศ. 2522-2523 |
| 4 | พระนพ | พ.ศ. 2523-2531 |
| 5 | พระเเป้น | พ.ศ. 2531-2533 |
| 6 | พระศุภชัย อคฺคธมฺโม | 2533-2539 |
| 7 | พระมหาศิริวัฒน์ วฑฺฒนเมธี | พ.ศ. 2539 |
| 8 | พระมหาวิเชียร อคฺคธมฺโม เจ้าอาวาสรูปปัจจุบัน | เจ้าอาวาสรูปปัจจุบัน |
วัดอุโปสถาราม

| วัดอุโปสถาราม |
| --- | --- |


ชื่อสามัญ: วัดอุโปสถาราม, วัดโบสถ์มโนรมย์, วัดโบสถ์
ที่ตั้ง: ตำบลสะแกกรัง อำเภอเมืองอุทัยธานี จังหวัดอุทัยธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอุโปสถาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำสะแกกรัง ในตำบลสะแกกรัง อำเภอเมืองอุทัยธานี จังหวัดอุทัยธานี
วัดอุโปสถารามตั้งวัดเมื่อ พ.ศ. 2324 ได้รับพระราชทานวิสุงคามสีมาเมื่อ พ.ศ. 2425 เดิมชื่อ วัดโบสถ์มโนรมย์ ชาวบ้านเรียกว่า วัดโบสถ์ วัดได้รับการประกาศในราชกิจจานุเบกษา เป็นการขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2508 เมื่อวันที่ 28 ตุลาคม พ.ศ. 2536 เล่ม 110
อาคารเสนาสนะที่สำคัญ ได้แก่ อุโบสถซึ่งภายในมีภาพจิตรกรรมฝาผนังเขียนในสมัยรัตนโกสินทร์ตอนต้น เป็นภาพพุทธประวัติ ส่วนในวิหารเขียนเป็นภาพพระพุทธเจ้าเสด็จโปรดเทพยดาบนสวรรค์และภาพปลงสังขาร ด้านบนฝาผนังเป็นพระสงฆ์สาวกชุมนุมสลับกับพัดยศเหมือนจะไหว้พระประธานในวิหาร นอกวิหารมีภาพถวายพระเพลิงศพพระสัมมาสัมพุทธเจ้าและภาพชีวิตชาวบ้านที่เกี่ยวกับพุทธศาสนา ภายในวิหารประดิษฐานพระประธานปางห้ามญาติ ซึ่งมีฉัตรห้าชั้นประดับอยู่เหนือเศียร ด้านซ้ายและขวาของพระประธานประดิษฐานพระพุทธรูปยืนทำด้วยไม้แก่นจันทน์สององค์ ภายในอุโบสถประดิษฐานพระประธานปางมารวิชัยจำนวนห้าองค์ซึ่งอยู่บนฐานชุกชีเดียวกัน
มณฑปแปดเหลี่ยม สร้างขึ้นเมื่อปี พ.ศ. 2442 โดยหลวงพิทักษ์ภาษา (บุญเรือง พิทักษ์อรรณนพ) สร้างถวายแด่พระสุนทรมุนี (จัน) หรือพระครูอุไททิศธรรม ซึ่งเคยเป็นเจ้าอาวาสวัด มณฑปเป็นอาคารแปดเหลี่ยม สองชั้น มีบันไดวนอยู่ด้านนอกอาคาร ซุ้มหน้าต่างเป็นวงโค้งแบบอาคารในยุคอาณานิคม ลายปูนปั้นบนผนังด้านนอกที่เป็นภาพพระพุทธรูปปางถวายเนตรท่ามกลางหงส์และนกกระสา
วิกฤตการณ์รัฐธรรมนูญซามัว ค.ศ. 2021

| --- | --- |

วันที่: 22 พฤษภาคม ค.ศ. 2021 (2021-05-22) — 23 กรกฎาคม ค.ศ. 2021 (2021-07-23) (2 เดือน 1 วัน)
สาเหตุ:  ตูอีลาเอปา อาอีโอโน ซาลีเลเล มาลีเอเลเงาอี นายกรัฐมนตรีซามัวคนปัจจุบันไม่ยอมรับชัยชนะของนาโอมี มาตาอาฟาในการเลือกตั้งรัฐสภา 
ผู้เข้าร่วม:  • สมาชิกรัฐสภาซามัว  • โอเลอาโอโอเลมาโล ตูอีมาเลอาลีอีฟาโน วาอาเลโตอา ซูอาเลาวีที่ 2   • ศาลสูงสุดซามัว 
ผล:  สิ้นสุดการดำรงตำแหน่งนายกรัฐมนตรีของตูอีลาเอปา อาอีโอโน ซาลีเลเล มาลีเอเลเงาอี ที่ยาวนานกว่า 22 ปี  การแต่งตั้งนาโอมี มาตาอาฟา เป็นนายกรัฐมนตรี  พรรค FAST แทนที่พรรคปกป้องสิทธิมนุษยชนในฐานะรัฐบาลเสียงข้างมาก 
ตูอีลาเอปา อาอีโอโน ซาลีเลเล มาลีเอเลเงาอี จากพรรค HRPP
นาโอมี มาตาอาฟา จากพรรค FAST
วิกฤตการณ์รัฐธรรมนูญเกิดขึ้นในซามัวเมื่อวันที่ 22 พฤษภาคม ค.ศ. 2021 เมื่อโอเลอาโอโอเลมาโล (ประมุขแห่งรัฐ) ตูอีมาเลอาลีอีฟาโน วาอาเลโตอา ซูอาเลาวีที่ 2 ได้ออกประกาศเพื่อไม่ให้รัฐสภาซามัวร่วมประชุมหลังจากที่มีการเลือกตั้งทั่วไปซามัวเมื่อเดือนเมษายน ค.ศ. 2021 ขณะที่ศาลมีคำวินิจฉัยสนับสนุนผลการเลือกตั้ง อันทำให้พรรคฟาอาตูอาตูอาอีเลอาตูอาซาโมอาอูอาตาซี (FAST) ที่นำโดยนาโอมี มาตาอาฟามีเสียงข้างมากในรัฐสภา เมื่อวันที่ 24 พฤษภาคม ค.ศ. 2021 มีการจัดพิธีการแบบเฉพาะกาลบริเวณด้านนอกรัฐสภาเพื่อให้มาตาอาฟาสาบานตนเข้าดำรงตำแหน่งนายกรัฐมนตรีซามัว ต่อมาในวันที่ 23 กรกฎาคม ศาลอุทธรณ์ประกาศให้พิธีที่จัดขึ้นมีผลผูกพัน และพรรค FAST เป็นรัฐบาลนับแต่วันนั้น
ภูมิหลัง

การเลือกตั้งเมื่อวันที่ 9 เมษายน ค.ศ. 2021 ทำให้ที่นั่งของพรรคปกป้องสิทธิมนุษยชน (HRPP) ของนายกรัฐมนตรีตูอีลาเอปา อาอีโอโน ซาลีเลเล มาลีเอเลเงาอี และพรรคฟาอาตูอาตูอาอีเลอาตูอาซาโมอาอูอาตาซี (FAST) ของนาโอมี มาตาอาฟา เท่ากันที่ 25–25 ส่วนอีก 1 ที่นั่งเป็นของสมาชิกสภาไม่สังกัดพรรคการเมืองคือตูอาลา อีโอเซโฟ โปนีฟาซีโอ ต่อมาในวันที่ 20 เมษายน ค.ศ. 2021 คณะกรรมการการเลือกตั้งซามัวประกาศให้อาลีอีมาเลมานู อาโลฟา ตูอูเอาจากพรรค HRPP ได้รับเลือกที่นั่งเพิ่มเติมตามข้อกำหนดที่ให้มีสมาชิกสภาหญิงอย่างน้อยร้อยละ 10 ของสภาทั้งหมด ซึ่งตูอูเอาเป็นผู้สมัครหญิงที่มีคะแนนเสียงใกล้เคียงกับการได้รับการเลือกตั้งมากที่สุด วันต่อมาโปนีฟาซีโอประกาศว่าเขาจะร่วมพรรค FAST ทำให้คะแนนเสียงกลับมาเท่ากันที่ 26–26 จากนั้นในเย็นของวันที่ 4 พฤษภาคม โอเลอาโอโอเลมาโล ได้แถลงที่จะยุบสภาและประกาศให้มีการจัดการเลือกตั้งใหม่ในวันที่ 21 พฤษภาคม ค.ศ. 2021 กำหนดการเลือกตั้งใหม่ถูกประกาศออกมาเมื่อวันที่ 5 พฤษภาคม
อย่างไรก็ตามการแถลงยุบสภาและการตัดสินใจที่จะแต่งตั้งตูอูเอาถูกนำไปพิจารณาในชั้นศาล และในวันที่ 17 พฤษภาคม ค.ศ. 2021 ศาลสูงสุดซามัวได้กลับการตัดสินใจทั้งสองข้อ โดยประกาศว่าการตัดสินใจดังกล่าวไม่เป็นไปตามรัฐธรรมนูญและเป็นโมฆะ ศาลให้การสนับสนุนผลการเลือกตั้งและสั่งให้รัฐสภาจัดประชุมภายใน 45 วัน หลังการลงคะแนนเสียงเลือกตั้งเดิม จากนั้นในวันที่ 21 พฤษภาคม ศาลอุทธรณ์ซามัวปฏิเสธการให้สถานะสมาชิกสภาของตูอูเอาและยืนตามคำพิพากษาของศาลสูงสุด ทำให้พรรค FAST ครองเสียงข้างมากในรัฐสภา หลังจากที่มีคำวินิจฉัย โอโลอาโอโอเลมาโล ทรงออกประกาศเรียกประชุมเปิดรัฐสภาในวันที่ 24 พฤษภาคม ในวันเดียวกันมีความพยายามของอัยการสูงสุดที่จะยกเลิกคำประกาศ แต่ถูกปฏิเสธโดยศาลสูงสุด เพราะฉะนั้นศาลได้ชี้ขาดว่า "คำวินิจฉัยของศาลสูงสุดเป็นตัวแทนกฎหมายในซามัว และควรปฏิบัติตาม การไม่ปฏิบัติตามกฎหมายย่อมมีผลตามมา" ในเย็นวันที่ 22 พฤษภาคม โอเลอาโอโอเลมาโล ระงับคำประกาศจนกว่าจะแจ้งให้ทราบภายหลัง พระองค์มิได้อธิบายเหตุผลอย่างละเอียดเกี่ยวกับการระงับในครั้งนี้ แต่กล่าวว่าจะทราบเหตุผล "เมื่อถึงเวลาที่เหมาะสม"
ปฏิกิริยานานาชาติ

จาซินดา อาร์เดิร์น นายกรัฐมนตรีนิวซีแลนด์เรียกร้องให้ซามัวผดุงไว้ซึ่งหลักนิติธรรม และเคารพผลการเลือกตั้งที่เป็นประชาธิปไตย เธอยังกล่าวอีกว่านิวซีแลนด์มีความศรัทธาอย่างเต็มเปี่ยมต่อสถาบันในซามัว
Marise Payne รัฐมนตรีว่าการกระทรวงการค่างประเทศออสเตรเลียเรียกร้องทุกฝ่ายให้เคารพหลักนิติธรรมและกระบวนการประชาธิปไตย
เลขาธิการสหประชาชาติกระตุ้นให้บรรดาผู้นำในซามัวหาทางออกของสถานการณ์ทางเมืองในปัจจุบันผ่านการเจรจา
เฮนรี ปูนา เลขาธิการองค์กรการประชุมหมู่เกาะแปซิฟิกกล่าวว่าองค์กรการประชุมพร้อมให้ความช่วยเหลือหากจำเป็น และเรียกร้องให้ทุกฝ่ายแสวงหาแนวทางอย่างสันติในการแก้ไขปัญหา
หลังจากที่มีการสาบานตนเป็นนายกรัฐมนตรีของมาอาฟา สหพันธรัฐไมโครนีเซียเป็นรัฐบาลต่างชาติรัฐบาลแรกที่ให้การรับรองคณะผู้ปกครองใหม่ ต่อมาในวันที่ 27 พฤษภาคม ค.ศ. 2021 ปาเลาเป็นรัฐบาลต่างชาติประเทศที่สองที่ให้การยอมรับ จากนั้นรัฐบาลหมู่เกาะมาร์แชลล์ร่วมกับปาเลาและไมโครนีเซียในการให้การยอมรับรัฐบาลพรรค FAST
วัดอุสภาราม

| วัดอุสภาราม |
| --- | --- |

ชื่อสามัญ: วัดอุสภาราม, วัดบางวัว
ที่ตั้ง: ตำบลบางวัว อำเภอบางปะกง จังหวัดฉะเชิงเทรา
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อน้อย
เจ้าอาวาส: พระครูสุทธสีลาจารคุณ
 สถานีย่อยพระพุทธศาสนา
วัดอุสภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางวัว อำเภอบางปะกง จังหวัดฉะเชิงเทรา ที่ดินตั้งวัดมีเนื้อที่ 14 ไร่ 49 ตารางวา
วัดอุสภาราม หรือที่ประชาชนนิยมเรียก วัดบางวัว ตั้งวัดเมื่อ พ.ศ. 2304 ได้รับพระราชทานวิสุงคามสีมา เมื่อ พ.ศ. 2306 มีเจ้าอาวาสรูปแรก คือ พระปั้น ด้านการศึกษาทางวัดได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2492 จนถึงปัจจุบัน และปัจจุบันมีพระครูสุทธสีลาจารคุณเป็นเจ้าอาวาสวัด
อาคารเสนาสนะที่สำคัญ ได้แก่ อุโบสถ กว้าง 8.40 เมตร ยาว 21 เมตร สร้างเมื่อ พ.ศ. 2468 เป็นอาคารครึ่งตึกครึ่งไม้ หอสวดมนต์ กุฏิสงฆ์ จำนวน 15 หลัง หอสวดมนต์และหอฉัน เป็นอาคารไม้สักทั้งหลัง ใต้ถุนสูง กว้าง 3.7 เมตร ยาว 10.59 เมตร หลังคามุงกระเบื้อง สร้างเมื่อ พ.ศ. 2469 ชั้นบนใช้เป็นหอสวดมนต์ ทำวัตรเช้า ทำวัตรเย็น ด้านล่าง ใช้เป็นหอฉัน หอระฆัง มีลักษณะทรงสูงสองชั้น ก่ออิฐถือปูน หลังคาทรงไทย มุงกระเบื้อง มีช่อฟ้าใบระกา คันทวย ใต้ทุนโปร่ง สูง 9 เมตร เป็นฝีมือช่างในท้องถิ่น สร้างเมื่อ พ.ศ. 2463 และมณฑปด้านในมีรอยพระพุทธบาทจำลอง
ปูชนียวัตถุที่สำคัญ คือ "หลวงพ่อน้อย" เป็นพระพุทธรูปปางสะดุ้งมาร เนื้อทองสัมฤทธิ์ สร้างในสมัยอยุธยา อายุประมาณ 400–500 ปี
วัดมีเกจิอาจารย์ คือ หลวงพ่อดิ่ง ท่านได้ออกเหรียญซึ่งเป็นหนึ่งในเบญจภาคีเหรียญ และเครี่องรางของขลังจำลองรูปลิงแกะที่แกะจากรากต้นรักและรากต้นพุดซ้อน
วัดราชโกษา

| วัดราชโกษา |
| --- | --- |


ชื่อสามัญ: วัดราชโกษา, วัดพระยาเพชรพิไชย
ที่ตั้ง: ถนนขุมทอง-ลำต้อยติ่ง แขวงขุมทอง เขตลาดกระบัง กรุงเทพมหานคร 10520
ประเภท: วัดราษฎร์
นิกาย: มหานิกาย
พระประธาน: หลวงพ่อดำ(พระพุทธมหาราชโกษา)
เจ้าอาวาส: พระครูประสุตสารธรรม
 สถานีย่อยพระพุทธศาสนา
วัดราชโกษา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงขุมทอง เขตลาดกระบัง กรุงเทพมหานคร ปัจจุบัน พระครูประสุตสารธรรม(พระอาจารย์ดำ) ดำรงตำแหน่งเจ้าอาวาส มีอาณาเขต 17 ไร่ มีธรณีสงฆ์ 7 ไร่เศษ ทิศเหนือติดคลองประเวศบุรีรมย์ ทิศตะวันออกติดถนนขุมทอง-ลำต้อยติ่ง
พ.ศ. 2446 พระยาเพชรพิไชย เจ้าจอมลิ้นจึ่ในรัชกาลที่ 5 และเจ้าพระยาสุรบดินทรสุรินทรฦๅไชยได้บริจาคที่ดินจำนวน 17 ไร่ 3 งาน 44 ตารางวา เพื่อสร้างวัด โดยสร้างเป็นวัดเมื่อ พ.ศ. 2450 หลังจากนั้นใช้ชื่อวัดว่า วัดพระยาเพชรพิไชย ตามชื่อผู้สร้างวัด แต่หลังจากนั้นพระยาเพชรพิไชยได้เลื่อนบรรดาศักดิ์เป็นพระยาราชโกษาในสมัยที่พระอาจารย์อิ่มเป็นเจ้าอาวาส จึงได้เปลี่ยนชื่อวัดเป็น "วัดราชโกษา"
จนกระทั่งคุณยายภัทร จารุจินดา (ผู้เป็นบุตรีเจ้าพระยาสุรบดินทร์และเป็นหลานพระยาเพชรพิไชย) กับคุณหญิงอุ่น มาพบวัดราชโกษาโดยบังเอิญหลังจากที่เสาะหาวัดเป็นเวลานาน เมื่อได้สนทนากับพระครูมานิต ธรรมคุณ เจ้าอาวาสรูปปัจจุบัน จึงทราบเรื่องราวว่าตระกูลเป็นผู้ทำนุบำรุงวัดมาแต่อดีต จึงได้ปวารณาตัวพร้อมที่จะร่วมทำนุบำรุงวัดตามบรรพบุรุษให้เจริญรุ่งเรืองสืบไป วัดได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2466 ทำการผูกพัทธสีมาเมื่อ พ.ศ. 2499
ภายในอุโบสถประดิษฐาน หลวงพ่อดำ เป็นพระพุทธรูปปางมารวิชัยประทับในซุ้มเรือนแก้วลายกระหนก คล้ายพระพุทธชินราช หล่อด้วยทองสัมฤทธิ์ ต่อมามีการจัดสร้างเหรียญหลวงพ่อดำเมื่อราว พ.ศ. 2460 หลวงพ่อดำองค์นี้ศักดิ์สิทธิ์ยิ่งนักจนมีการสร้างวัตถุมงคลออกมาหลายรุ่น
รายนามเจ้าอาวาส

พระอาจารย์เผือก
พระอาจารย์อิ่ม
พระอาจารย์ชื่น
พระอาจารย์พิศ
พระอาจารย์หนู เชื้ออ่าว
พระอาจารย์ต่วน ติสฺนสโร
พระอธิการสวัสดิ์ ติณณปงโก
พระครูมานิต ธรรมคุณ (มานพ เชื้ออ่าว)
พระครูประสุตสารธรรม (พระอาจารย์ดำ)
วสันต์ สร้อยพิสุทธิ์

| วสันต์ สร้อยพิสุทธิ์ ม> ป.ช., ม.ว.ม. |
| --- | --- |


ประธานศาลรัฐธรรมนูญ
ดำรงตำแหน่ง 26 ตุลาคม 2554 – 31 สิงหาคม 2556
ก่อนหน้า: ชัช ชลวร
ถัดไป: จรูญ อินทจาร
ตุลาการศาลรัฐธรรมนูญ
ดำรงตำแหน่ง 28 พฤษภาคม 2551 – 31 สิงหาคม 2556
 
ข้อมูลส่วนบุคคล
เกิด: 5 สิงหาคม พ.ศ. 2490 (77 ปี)

วสันต์ สร้อยพิสุทธิ์ (เกิด 5 สิงหาคม พ.ศ. 2490) เป็นทนายความและผู้พิพากษาชาวไทย ประธานศาลรัฐธรรมนูญ
ประวัติ

วสันต์เกิดเมื่อวันที่ 5 สิงหาคม พ.ศ. 2490 เป็นบุตรของชั้น และมาลี สร้อยพิสุทธิ์ จบการศึกษาจากโรงเรียนวัดมกุฏกษัตริยารามและโรงเรียนสวนกุหลาบวิทยาลัย ระดับปริญญาตรีนิติศาสตรบัณฑิต (เกียรตินิยมดี) มหาวิทยาลัยธรรมศาสตร์ (รุ่น 06-ร่วมรุ่นเดียวกับ กล้านรงค์ จันทิกและเดชอุดม ไกรฤทธิ์) และเนติบัณฑิต สำนักอบรมศึกษากฎหมายแห่งเนติบัณฑิตยสภา ปริญญาดุษฎีกิตติมศักดิ์ สาขานิติศาสตร์ วิทยาลัยเซาท์อีสบางกอกในวันที่ 20 มกราคม พ.ศ. 2561 เขาได้รับรางวัล “เกียรติภูมินิติโดม” ในฐานะศิษย์เก่าดีเด่น คณะนิติศาสตร์ มหาวิทยาลัยธรรมศาสตร์
การทำงาน

หลังจากศึกษาจบแล้วก่อนเป็นผู้พิพากษา ได้เคยทำงานเป็นทนายความประจำสำนักงานกฎหมายของ หม่อมราชวงศ์เสนีย์ ปราโมช
เป็นผู้พิพากษาอาวุโสในศาลอุทธรณ์ภาค 4 ประธานแผนกคดีเยาวชนและครอบครัวในศาลฎีกา ประธานแผนกคดีแรงงานในศาลฎีกา และประธานศาลอุทธรณ์ภาค 7
วสันต์เป็นที่รู้จักของสังคม เมื่อกลางปี พ.ศ. 2549 หลังคณะกรรมการการเลือกตั้ง (กกต.) ชุดที่มี พลตำรวจเอก วาสนา เพิ่มลาภ เป็นประธาน พ้นจากตำแหน่งไปเนื่องจากการจัดการเลือกตั้งที่มิชอบด้วยกฎหมาย จากคำตัดสินของศาลอาญา ชื่อของวสันต์ถูกนำเสนอเป็นผู้มีสิทธิได้รับเลือกเป็นคณะกรรมการการเลือกตั้งชุดใหม่ จำนวน 10 คน โดยให้สมาชิกวุฒิสภา (ส.ว.) เป็นผู้คัดเลือก แต่วสันต์มิได้รับเลือก ซึ่งในการแสดงวิสัยทัศน์ วสันต์ได้แสดงความเห็นต่อการทำหน้าที่อย่างตรงไปตรงมาจนเป็นที่กล่าวขาน
ต่อมาได้รับเลือกให้เป็น ตุลาการศาลรัฐธรรมนูญ ในวันที่ 28 พฤษภาคม พ.ศ. 2551 จนถึงวันที่ 23 สิงหาคม พ.ศ. 2554
และในวันที่ 24 สิงหาคม 2554 ในการประชุมองค์คณะตุลาการศาลรัฐธรรมนูญ เพื่อคัดเลือกประธานศาลรัฐธรรมนูญคนใหม่  ที่ประชุมฯ มีมติเป็นเอกฉันท์เลือก วสันต์ สร้อยพิสุทธิ์ เป็นประธานศาลรัฐธรรมนูญคนใหม่ แทนชัช ชลวร ที่ได้ขอลาออกจากตำแหน่งประธานศาลรัฐธรรมนูญไปเมื่อวันที่ 10 สิงหาคม 2554 ที่ผ่านมา
สำหรับขั้นตอนหลังจากนี้เลขาธิการสำนักงานศาลรัฐธรรมนูญจะนำรายชื่อประธานศาลรัฐธรรมนูญคนใหม่เสนอต่อประธานวุฒิสภา เพื่อนำขึ้นทูลเกล้าฯ ต่อไป
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เหรียญจักรพรรดิมาลา (ร.จ.พ.)
แหล่งข้อมูลอื่น

เปิดตัวตน "วสันต์ สร้อยพิสุทธิ์ OSK78" 1 ใน ตุลาการศาล รธน. ใหม่
| ก่อนหน้า |  | วสันต์ สร้อยพิสุทธิ์ |  | ถัดไป |
| --- | --- | --- | --- | --- |
| ชัช ชลวร |  |   ประธานศาลรัฐธรรมนูญ  (26 ตุลาคม 2554 – 31 สิงหาคม 2556) |  | จรูญ อินทจาร |
| ด ค กประธานศาลรัฐธรรมนูญของไทย |
| --- | --- |
:   เชาวน์ สายเชื้อ • ประเสริฐ นาสกุล • อิสสระ นิติทัณฑ์ประภาศ • กระมล ทองธรรมชาติ • อุระ หวังอ้อมกลาง • ชัช ชลวร • วสันต์ สร้อยพิสุทธิ์ • จรูญ อินทจาร • นุรักษ์ มาประณีต • วรวิทย์ กังศศิเทียม • นครินทร์ เมฆไตรรัตน์
วาเนดิไนต์

| วาเนดิไนต์ |
| --- | --- |

การจำแนก
ประเภท: แร่
สูตรเคมี: Pb5 (VO4) 3Cl
คุณสมบัติ
มวลโมเลกุล: 1,416.27 g/mol
สี: แดง ส้มแดง แดงน้ำตาล น้ำตาล เหลือง เทา ไม่มีสี
โครงสร้างผลึก: แบบเฮกซาโกนัล
ค่าความแข็ง: 3 - 4
ดรรชนีหักเห: nω = 2.416 nε = 2.350
ค่าแสงหักเหสองแนว: δ = 0.066
สีผงละเอียด: สีเหลืองออกน้ำตาล
ความถ่วงจำเพาะ: 6.8 – 7.1
อ้างอิง: 
วาเนดิไนต์ เป็นแร่ฟอสเฟตที่อยู่ในกลุ่มเดียวกันกับอะพาไทต์
วันที่สูญหาย

วันที่สูญหาย นิยายวิทยาศาสตร์ ตีพิมพ์ครั้งแรกโดยสำนักพิมพ์มติชน แนวเสียดสี มุ่งเน้นไปที่ภาวะของตัวละครต่อสิ่งแวดล้อม เรื่องราวของชายหนุ่มผู้ต้องการลืมความทรงจำปวดร้าว แล้ววิทยาศาสตร์ก็สามารถทำในสิ่งที่เขาต้องการ ทว่าจะเกิดอะไรขึ้น เมื่อเขาได้รับรู้ในสิ่งที่ลืมเลือนไปแล้ว คำถามมากมายเกิดขึ้น ที่จริงแล้วมนุษย์คือความทรงจำ ตัวตนของเขาคือข้อมูลที่ถูกบันทึกเท่านั้นหรือไม่
วัดน้ำรอบ (จังหวัดสุราษฎร์ธานี)

| วัดน้ำรอบ |
| --- | --- |

ที่ตั้ง: ตำบลน้ำรอบ อำเภอพุนพิน จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดน้ำรอบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำรอบ อำเภอพุนพิน จังหวัดสุราษฎร์ธานี
ประวัติ

กรมการศาสนาระบุว่าวัดน้ำรอบตั้งวัดเมื่อ พ.ศ. 1890 ได้รับพระราชทานวิสุงคามสีมาเมื่อ พ.ศ. 1901 ส่วนขอมูลจากหนังสือ บุดวัดน้ำรอบ ระบุว่าสร้างมาตั้งแต่ครั้งกรุงศรีอยุธยา มีตำนานเล่าว่าได้สร้างวัดน้ำรอบพร้อมกับวัดเขาพระอานนท์ วัดถ้ำสิงขร และเคยเป็นวัดหลวงมาก่อนแต่ถูกทิ้งร้างไปจนกระทั่งถึงสมัยพระบาทสมเด็จพระนั่งเกล้าเจ้าอยู่หัว ทรงมีพระกรุณาโปรดเกล้าฯ ให้หลวงวิจารธาวุธ กรมพระกลาโหมเป็นแม่กองเดินสำรวจรังวัดหัวเมืองปักษ์ใต้ จะยกพระพุทธศาสนาขึ้นหลวงวิจารธาวุธเป็นแม่กอง สืบถามเถ้าแก่ผู้ใหญ่บ้านให้รู้ว่าสมเด็จพระมหากษัตริย์แต่ก่อนสืบมาทรงพระราชศรัทธาอุทิศถวายที่ดินเป็นวัดปู่ย่าตายายได้บอกเล่าต่อ ๆ กันมาว่าเดิมวัดชื่อ วัดหัววังน้ำรอบ มีราชาคณะพระครูหาได้ขึ้นแก่ราชาคณะวัดหัวเมืองไชยาไม่แต่ขึ้นแก่ราชาคณะเมืองนครศรีธรรมราช พระบาทสมเด็จพระนั่งเกล้าเจ้าอยู่หัวมีพระบรมราชโองการโปรดเกล้าฯ พระราชทานพระพุทธรูปหล่อทรงเครื่องให้แก่วัดน้ำรอบ 2 องค์ คือ พระพุทธรูปเงินสูง 2 ศอกหล่อหนักห้าชั่ง กับพระมณฑปสองยอดทรงกัลปนาที่ดินแก่วัดพร้อมถวายข้าพระ 500 คน บริเวณใกล้เคียงวัดเป็นที่ราบต่ำในฤดูฝนน้ำมักท่วมจึงเรียกว่า วัดน้ำรอบ